**KÄSUNDUSLEPING nr 3.2-4/24/783-1**

**Transpordiamet,** registrikood 70001490, aadress Valge 4, 11413 Tallinn (edaspidi käsundiandja), mida volituse alusel esindab Transpordiameti kommunikatsiooniosakonna juhataja Kai Simson,

ja

**OÜ Alpi Film,** registrikood 11124030, asukoht Wismari tn 38-10, Tallinn (edaspidi nimetatud käsundisaaja), mida esindab juhatuse liige Alar Müürisepp,

(edaspidi nimetatud eraldi **pool** ja koos **pooled)**, sõlmisid käesoleva käsunduslepingu (edaspidi nimetatud **leping**) järgnevas:

# Lepingu ese

* 1. Lepingu esemeks on Transpordiameti tegevuste kajastamine Alpi Film OÜ originaalstsenaariumi alusel toodetavas tuletorne tutvustavas 8 episoodiga saatesarjas „Tuletornid Matverega“ 2025. aasta hooajal telekanalis ETV (edaspidi käsund), mida käsundisaaja kohustub osutama vastavalt lepingus toodud tingimustele. Käsundi täitmisena käsitletakse kõiki tegevusi, sh lepingus nimetamata tegevusi, mis on vajalikud lepingus ettenähtud tulemuse saavutamiseks, samuti käsundi vastuvõtmiseks vajaliku dokumentatsiooni vormistamisega seotud toiminguid. Tehes käsundi eesmärgi saavutamiseks järgmisi tegevusi:

### kajastama tuletorne kui unikaalseid navigatsioonimärke, mis võimaldavad ohutut ja turvalist veeliiklust;

### tutvustama merendussektorit laiemalt, tõstes esile kartograafide, hüdrograafide ja laevaliikluse juhtimise keskuse töötajate töö;

### informeerima käsundiandja esindajat osalevatest partenerettevõtetest;

### 1.1.4 looma episoodile vastava stsenaariumi ja täpsustama käsundiandja esindajatega sisu ja teavet;

### 1.1.5 kokku leppima telekanalis ETV telesaadetele eetriajad;

* + 1. kasutama saadete lõputiitrites käsundiandja nimetust.

# Käsundiandja õigused ja kohustused

## 2.1. Käsundiandjal on õigus:

2.1.1 anda käsundisaajale omapoolseid juhiseid ning esitada ettepanekuid ja soovitusi käsundi täitmise kohta;

* + 1. saada käsundisaajalt informatsiooni käsundi täitmise kohta;
		2. nõuda käsundisaajalt täiendavate toimingute teostamist, mis tulenevad lepingu või käsundi teostamise olemusest;
		3. kasutada lepingu punktis 1.1. valminud saateid kokkuleppel, ilma selle eest käsundisaajale lisatasu maksmata.

##  Käsundiandja on kohustatud:

### viivitamatult teavitama käsundisaajat asjaoludest, mis mõjutavad või võivad mõjutada käsundi täitmist käsundisaaja poolt;

### andma käsundisaajale juhiseid käsundi täitmiseks, kui käsundisaaja neid taotleb;

### maksma käsundi täitmise eest tasu.

# Käsundisaaja õigused ja kohustused

## 3.1 Käsundisaajal on õigus:

### 3.1.1 saada käsundiandjalt käsundi täitmiseks vajalikku informatsiooni ning juhiseid;

### 3.1.2 saada käsundiandjalt käsundi täitmise eest tasu vastavalt lepingus sätestatud tingimustele.

## 3.2 Käsundisaaja on kohustatud:

### 3.2.1 andma käsundiandjale lepingu punktis 1.1. nimetatud saated üle hiljemalt saate eetrisse laskmise päeval;

### 3.2.2 teavitama käsundiandjat viivitamatult asjaoludest, mis mõjutavad või võivad mõjutada oluliselt käsundi täitmist või ajendada käsundiandjat muutma käsundi täitmiseks antud juhiseid;

### 3.2.3 täitma käsundi vastavalt oma teadmistele ja võimetele käsundiandja jaoks parimail võimalikul viisil ning ära hoidma kahju tekkimise käsundiandja varale;

### 3.2.4 teostama muid toiminguid, mis tulenevad lepingu olemusest või mis on vajalikud käsundi täitmiseks.

## 3.2.5 Lepingu allkirjastamisega kinnitab käsundisaaja, et ta omab vastavaid erialaseid teadmisi ja/või kogemusi lepingu täitmiseks.

# Tähtajad ja käsundi täitmise vastuvõtmine

* 1. Lepingu täitmise periood on 24 kuud alates lepingu jõustumisest.
	2. Käsundi täitmise vastuvõtmine käsundiandja poolt toimub poolte allkirjastatava üleandmise-vastuvõtmise akti (Lisa 1) alusel.

# Käsundisaajale makstav tasu

* 1. Käsundiandja kohustub tasuma käsundisaajale käsundi täitmise eest **tasu kokku**

**kümme tuhat** (summa sõnadega) **eurot, millele lisandub käibemaks**.

* 1. Tasu hõlmab kõiki käsundi täitmisega seotud käsundisaaja kulusid, olenemata kulude tekkimise ajast.
	2. Tasumine toimub kahes osas käsundisaaja poolt käsundiandjale esitatud arvete alusel, mille maksetähtaeg on vähemalt 14 päeva alates käsundiandja poolt arve kättesaamisest, järgmiselt:
		1. Käsundiandja kohustub käsundisaajale tasuma peale nelja esimese episoodi valmimist viis tuhat (5000) eurot, millele lisandub käibemaks;
		2. Käsundiandja kohustub käsundisaajale tasuma peale nelja viimase episoodi valmimist (kinnitatud töö vastuvõtmise- ja üleandmise aktiga) viis tuhat (5000) eurot, millele lisandub käibemaks.
	3. Arve tuleb esitada masintöödeldaval kujul e-arvena, mis vastab rahandusministri 11.04.2017 määrusele nr 24 „Masintöödeldava algdokumendi juhendi kehtestamine“. Arve loetakse laekunuks selle Transpordiameti arvete halduskeskkonda laekumise kuupäevast. Mitteresidentidel tuleb pdf-formaadis arve saata meiliaadressile invoices@transpordiamet.ee või edastada see e-arvena rahvusvahelise Peppol süsteemi kaudu. Arvele tuleb märkida kontaktisiku nimi, lepingu number.

# Saadete kasutamine

## Käsundiandja annab käsundisaajale tähtajatu territoriaalse piiranguta lihtlitsentsi saadete kasutamiseks oma sotsilaameedia kanalites ja kogulehtedel kuni 2-minutiliste klippidena.

# Poolte vastutus

## Käsundisaajal on õigus nõuda käsundiandjalt käsundi eest tasumisega viivitamisel viivist tasumata summalt 0,2% iga tasumisega viivitatud päeva eest. Tasumine toimub käsundisaaja poolt esitatava viivisarve alusel.

## Käsundiandjal on õigus nõuda käsundisaajalt:

### lepingu punktis 3.2.1. nimetatud käsundi osa üleandmisega viivitamisel leppetrahvi kuni 10% käsundi vastava hooaja maksumuselt iga üleandmisega viivitatud päeva eest;

### iga muu lepingu rikkumise eest leppetrahvi kuni 5% käsundi kogumaksumuselt iga rikkumise eest;

### kohustuste täitmata jätmise või mittekohase täitmise tõttu tekkinud kahju hüvitamist ja/või kasutada muid võlaõigusseaduses sätestatud õiguskaitsevahendeid.

## Leppetrahvi nõudeõiguse rakendamine ei välista käsundiandja õigust nõuda käsundisaajalt käsundi või selle osa täitmist. Leppetrahvi rakendamise otsusest informeerib käsundiandja käsundisaajat e-kirja teel.

* 1. Leppetrahvinõudeid on käsundiandjal õigus tasaarveldada käsundisaajale tasumisele kuuluvast summast. Leppetrahvinõude või teate leppetrahvinõude esitamise kavatsusest peab käsundiandja käsundisaajale esitama kuue (6) kuu jooksul kohustuse rikkumise avastamisest arvates.

# Lepingu kehtivus

## Leping jõustub selle allkirjastamisel ja kehtib kuni poolte poolt kõigi oma lepingust tulenevate kohustuste täitmiseni.

## Käsundiandjal on õigus ilma etteteatamistähtajata leping üles öelda, sh nõuda tasutud ettemaksu tagastamist, kui lepingu punktis 1.1. nimetatud lood ei jõua eetrisse kokkulepitud ajal või kui käsundisaaja rikub lepingut muul viisil, mis on lepingu nõuetekohase täitmise seisukohast käsundiandjale oluline.

# Teadete ja informatsiooni edastamine

## Kõik lepingu täitmisega seotud teated edastatakse lepingus märgitud e-posti aadressil. E-posti aadressi muutusest on pool kohustatud viivitamatult informeerima teist poolt.

## Teade lepingu ülesütlemise kohta ja nõue, mis esitatakse tulenevalt lepingu rikkumisest, peab olema kirjalikus vormis.

* 1. Käsundiandja kontaktisikuks lepingu täitmisel Kai Simson, telefon +372 5850 7553, e-post kai.simson@transpordiamet.ee.

## Käsundisaaja kontaktisikuks lepingu täitmisel on Alar Müürisepp, telefon +372 5074156, e-post alar@alpifilm.ee.

# Muud tingimused

## Kõik lepingus tehtud muudatused kehtivad tingimusel, et need on vormistatud kirjalikult lepingu lisana ning pooled on neile alla kirjutanud.

## Pooled ei vastuta lepingu mittetäitmise või mittekohase täitmise eest, kui see on tingitud tema tahtest sõltumatutest asjaoludest ehk vääramatu jõu asjaoludest. Asjaolud peavad olema tõendatavad ja neist tuleb teist poolt viivitamatult kirjalikult informeerida. Vääramatu jõu esinemisel kohustuvad pooled võtma tarvitusele vastavad abinõud tekkida võivate kahjude vähendamiseks.

## Käesolev leping on konfidentsiaalne ning selle sisu ei kuulu avalikustamisele kolmandatele pooltele ilma teise poolte eelneva kirjaliku nõusolekuta.

## Poolte esindajad kinnitavad, et neil on kõik õigused ja volitused sõlmida leping esindatava nimel ning nad ei tea ühtegi takistust lepinguga võetud ja selles sätestatud kohustuste täitmiseks.

## Lepingu täitmisega seotud vaidlusi lahendatakse eelkõige läbirääkimiste teel. Kokkuleppe mittesaavutamisel lahendatakse vaidlused Eesti Vabariigi õigusaktidega ettenähtud korras.

# Poolte rekvisiidid

**Käsundiandja Käsundisaaja**

(allkirjastatud digitaalselt) (allkirjastatud digitaalselt)

**Kai Simson Alar Müürisepp**

kommunikatsiooniosakonna juhataja juhatuse liige

# Lisa 1

# ÜLEANDMIS- JA VASTUVÕTMISAKT

Käesolevaga **………..** annab üle ja Transpordiametvõtabvastu kooskõlas lepinguga “………….”, mis on sõlmitud ........................................., alljärgneva:

Käsundi täitmine vastavalt järgnevale kirjeldusele:

Üleantavate eksemplaride arv:

Digitaalselt esitatud andmed:

Märkused:

Käsundiandja kontaktisik: Käsundisaaja kontaktisik:

/allkirjastatud digitaalselt/ /allkirjastatud digitaalselt/